
www.zlatograd.bg;  e-mail:  ObA-zlatograd@zlatograd.bg
Изх. № …………………………………………….

ДО
ОБЩИНСКИ СЪВЕТ

ГР. ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Допълване на Разчета за финансиране на капиталовите разходи за 2023г. на Община Златоград, приет с Решение № З 675/22.03.2023г. и допълнен с Решение № З 688/27.04.2023г.  на Общински съвет – Златоград

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
На местната власт са вменени задължения по Закона за чистотата на атмосферния въздух (ЗЧАВ), съгласно чл.19, ал.2, т.1, регламентирани в членове 27, 28а, 29 и 30. 

Тези задължения са свързани с предприемане на действия при доказани превишавания на нормите на вредни вещества (замърсители) в атмосферния въздух и на нормите за отлагания. 

Във връзка със запрашеността на уличната и пътна мрежа, зачестяват оплакванията на жители от село Ерма река.

 Уличната и пътната мрежа на с. Ерма река се замърсява ежедневно с прах от преминаващите товарни коли с руднична баластра. Движението на леки автомобили също е интензивно. Наложително е периодично измиване на улиците и тяхното оросяване при високи температури.

За  намаляване на запрашеността в общината и конкретно в село Ерма река, в изпълнение на чл.19, ал.3 и ал.4 от ЗЧАВ, е необходимо да се предприемат действия за осигуряване чистотата на атмосферния въздух. Подходяща мярка за ограничаване на запрашеността е планово да се извършват измивания на улиците. 

Предвид липсата на достатъчен брой специализирана техника в Общинска администрация Златоград, предлагам да бъде закупен специализиран автомобил – водоноска, на стойност 35000лв. с източник на финансиране- приходи от концесии, като този разход се включи в Разчета за капиталови разходи на Община Златоград за 2023 г.

 Във връзка с гореизложеното, предлагам следния проект за решение: 
РЕШЕНИЕ  
На основание чл.21, ал.1, т.6 от Закона за местно самоуправление и местна администрация; чл.1 и чл.6, ал.1 от Закона за прилагане на разпоредбите на Закона за държавния бюджет на Република България за 2022 г., Закона за бюджета на държавното обществено осигуряване за 2022 г. и Закона за бюджета на Националната здравноосигурителна каса за 2022 г., чл.10 от ПМС № 7 от 19.01.2023 г. за уреждане на бюджетни отношения през 2023г. и Указания на Министерски съвет, дадени с писмо с изх.№ ФО-1/20.01.2023г., Общински съвет Златоград  
РЕШИ:

1. Одобрява да се допълни  Разчета за финансиране на капиталовите разходи за 2023 г. на Община Златоград /приет с Решение № З 675/22.03.2023г.  и допълнен с Решение № 688 от 27.04.2023г. на Общински съвет – Златоград/, като  във функция 06- Жилищно строителство, благоустройство, комунално стопанство и опазване на околната среда; Дейност 619 -  Други дейности по жилищното строителство, благоустройството и регионалното развитие; Параграф 52-00 -  Придобиване на ДМА, да се добави обект: „Закупуване на специализиран автомобил- водоноска“ на стойност 35 000 лв., с източник на финансиране - Собствени приходи – други;
2. Възлага на Кмета на Община Златоград да отрази промените в Разчета за финансиране на   капиталовите разходи за 2023 г. на Община Златоград.
С уважение,
МИРОСЛАВ ЯНЧЕВ
Кмет на Община Златоград
Изготвили:
Инж. Светла Букова – Гл. експерт КР

Аделина Юрукова

Главен експерт „Бюджет и местни приходи“

Съгласували:

Надя Мангарудова 

Директор на дирекция „ФСД, Б, ЧР и МДТ” 

Инж. Елка Чаушева 

 В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

